Aktsiaselts Rakvere Haigla

„Videotsüstoskoobi ostmine endoskoopia kabinetti“

**Hanke tehnilised tingimused, pakkumusevorm ja Pakkuja ....................................... kinnitused, et Pakkumus vastab Hankija poolt käesolevas dokumendis esitatud tingimustele.**

Aktsiaselts Rakvere Haigla kutsub kõiki hankest huvitatud isikuid ja võimalikke pakkujaid osalema väikehankel „Videotsüstoskoobi ostmine endoskoopia kabinetti“, millise objektiks on käesolevatest tehnilisest tingimustest tulenevatele nõuetele vastava videotsüstoskoobi (edaspidi seade) soetamine koos paigalduse, kasutajakoolituse. Hankeobjektiks olevate seadmete tehnilise kirjelduse ning hankelepingu oluliste tingimustega palume tutvuda käesolevast pakkumuste esitamise ettepanekust tulenevate tingimustega.

Pakkumused tuleb esitada elektronposti teel **hiljemalt 9. september 2019.a kell 12:00 aadressil** **haigla@rh.ee****, koopiana** **vh@rh.ee****.** Elektronkirja teemareale tuleb märkida „Videotsüstoskoobi pakkumus. Mitte avada enne 9. september 2019.a kell 12:00“. Hankija ei vastuta pakkumuste, millised ei ole varustatud eelnimetatud märksõnadega, ennetähtaegse avamise eest.Pakkumused, mis on esitatud paberkandjatel või millised ei ole saabunud käesolevas lõigus nimetatud elektronposti aadressidele hiljemalt eelnimetatud tähtpäevaks, ei osale pakkumismenetluses. Tingimuslike pakkumuste esitamine ei ole lubatud. Tingimuslikud pakkumused kuuluvad viivitamatult tagasi lükkamisele.

Kogu käesolevat väikehankemenetlust, hankeobjekti puudutavaid tehnilisi tingimusi ning muid hankemenetlusega seotud küsimusi puudutav suhtlus toimub üksnes elektrooniliste kandjate kaudu, pöördumisel aadressile vh@rh.ee. Hankija teeb kõik käesolevast pakkumuste esitamise ettepanekust tulenevad küsimused ja/või tehnilise kirjelduse osas esitatud küsimused koos vastustega avalikult teatavaks hankija kodulehel aadressil [www.rh.ee](http://www.rh.ee), hangete teemalehel. Hankija ei avalikusta oma kodulehel konkreetse küsimuse esitanud ettevõtja ja/või tema esindaja nimesid.

Hankija jätab endale õiguse astuda tähtaegselt käesolevast pakkumuste esitamise ettepanekust tulenevatele tingimustele vastavad pakkumused esitanud pakkujatega läbirääkimistesse pakutavate seadmete tarneaja, garantiijärgse hooldusteenuse osutamise võimalikkuse, tingimuste ning tasu suuruse ja seadmete maksumuse üle. Läbirääkimiste pidamise soovist ning täpsemast korrast teavitab hankija tähtaegselt pakkumused esitanud pakkujaid elektronkirja teel.

Pakkumuste hindamiskriteeriumiks on madalaim kogumaksumus (seadmete maksumus koos tarne ja paigaldusega). Võrdse kogumaksumusega pakkumuste korral tunnistatakse edukaks lühema tarneajaga pakkumus.

Hankija jätab endale õiguse kõikide pakkumuste tagasi lükkamiseks.

Eduka pakkujaga loetakse hankeleping sõlmituks pooltevaheliste kirjalikku taasesitamist võimaldavate tahteavalduste vahetamise teel kus eduka pakkuja/müüja poolse *oferdina* käsitletakse käesoleval pakkumuste esitamise ettepaneku dokumendil pakkuja poolt hankijale esitatud pakkumust ning hankija/ostja *aktseptina* teadet pakkuja pakkumuse edukaks osutumise kohta. Pooltevahelisele hankelepingule kohaldatakse Eesti Vabariigi õigust. Hankelepingust tulenevad vaidlused lahendatakse eelkõige läbirääkimiste teel. Juhul kui lepingust tõusetunud vaidluste lahendamine ei ole läbirääkimiste teel võimalik, lahendatakse vaidlus esmases järjekorras hankija asukohajärgses maakohtus.

**Videotsüstoskoobi hind koos paigalduse ja koolitusega Hankijale: ................... € +km**

**Tabel 1.** Nõuded videotsüstoskoobile

|  |  |  |
| --- | --- | --- |
| Jrk  | Funktsionaalne omadus  | Vastavus nõudele (Jah/Ei) ja/või parameetri arvväärtus |
|  | Üldnõuded  |  |
|  | Sisseviidava osa Ø maksimaalselt 5,5 mm |  |
|  | Töökanali Ø vähemalt 2,2 mm |  |
|  | Distaalosa pööratavus vähemalt 210°/120° üles/alla |  |
|  | Tööpikkus vähemalt 380mm |  |
|  | Vaateväli vähemalt 120° |  |
|  | Vaate sügavusteravus peab olema vähemalt 3-50mm |  |
|  | Vähemalt *Full* HD kujutist edastav |  |
|  | Peab olema aspiratsiooni võimalus eraldiseisva aspiratsiooniklapi kaudu |  |
|  | Peab olema ühilduv olemasoleva Olympus videokeskusega CV-190 |  |
|  | Peab ühilduma olemasoleva ETD-3 pesur-desinfektoriga |  |
|  | Komplektis peavad olema biopsia- ja haaramistangid ning transpordikohver |  |
|  | Muud nõuded  |  |
|  | Seadme garantiiaeg on vähemalt 12 kuud seadme vastuvõtmisest. Palume märkida pakutava garantiiaja pikkus kalendrikuudes. |  |
|  | Tarnija tagab garantiiajal oma kulul seadme täishoolduse, mis sisaldab seadme tootja poolt ette nähtud korralist hooldust, rikete kõrvaldamiseks teostatavaid remonttöid ja vajadusel kasutaja konsultatsioone. |  |
|  | Seade omab CE märgistust. |  |
|  | Seade on võimeline töötama keskkonnas, mille temperatuurivahemik on vähemalt +16...+32ºC  |  |
|  | Seade on varustatud paberkandjal tootjapoolsete inglisekeelsete originaaljuhenditega ning eestikeelse kasutus-, hooldus- ja ohutusjuhendiga. |  |
|  | Seadme paigaldus sisaldab:* seadme transporti Aktsiaselts Rakvere Haigla endoskoopiakabinetti aadressil Lõuna põik 1, Rakvere;
* seadme paigalduseks vajalikke töid ja abimaterjale;
* seadme paigaldamist ja häälestamist;
* kasutajatele koolitust hankijale sobival ajal. Koolitus tuleb läbi viia enne seadme üleandmise-vastuvõtmise akti vormistamist.
 |  |
|  | Seadme tarne ei tohi ületada 4 nädalat peale Pakkuja teavitamisest pakkumuse edukaks tunnistamisest. Palume Pakkujal märkida tarneaeg. |  |
|  | Seadme eest tasumine toimub peale kauba üleandmis-vastuvõtmisakti vormistamist ja allkirjastamist mõlema osapoole esindaja poolt 14 päeva jooksul Pakkuja poolt arve esitamisest. Kauba üleandmise-vastuvõtmise akti kohustub vormistama pakkuja. Poolte esindajate poolt allkirjastatud üleandmise-vastuvõtmise akt on aluseks arve väljastamisele.Müüja esitab arve Ostjale e-arvena, Ostja arveoperaatoriks oleva teenuse osutaja kaudu. |  |

Pakkujate pakkumused peavad olema jõus vähemalt 30 kalendripäeva arvestatuna pakkumuste esitamise tähtpäevast.

Pakkumuse esitamisega pakkuja kinnitab, et seade vastab kõikidele käesolevast pakkumuste esitamise ettepanekust tulenevatele tingimustele ning et ta nõustub kõikide käesolevast dokumendist tulenevate tingimustega.

Ametinimetus: ............................

Pakkumuse koostaja kinnitab esitatud andmete õigsust (nimi ja allkiri): ........................... /allkirjastatud digitaalselt/

Allkirjastamise kuupäevaks loetakse digitaalallkirja kuupäeva.